సపోటేసి

సపోటేసి (Sapotaceae) కుటుంబంలో40 ప్రజాతులు, 800 జాతులు ఉన్నాయి. ఈ మొక్కలు ఎక్కువగా ఉష్ణమండల ప్రాంతాలలో వ్యాపించి ఉన్నాయి.

 కుటుంబ లక్షణాలు 
 మొక్కలు ఎక్కువగా వృక్షాలు.
 పాలవంటి లేటెక్స్ ఉంటుంది.
 పుష్పభాగాలు కేశాలతో కప్పి ఉంటాయి.
 ద్విలింగ పుష్పాలు, సంపూర్ణము, అండకోశాధస్థితము.
 ఆకర్షణ పత్రాలు, రక్షక పత్రాల సంఖ్యకు సమానం లేదా రెట్టింపుగా ఉంటాయి.
 బాహ్యోన్ముఖ పరాగకోశాలు.
 ఫలదళాలు 2-8, సంయుక్తము.
 ప్రతి బిలములో ఒకే అండము, స్తంభ అండన్యాసము.
 మృదుఫలము.

 ఆర్థిక ప్రాముఖ్యత 
 సపోటా, పాలపండ్లు తింటారు.
 పొగడ పూల నుండి పరిమళమైన తైలం లభిస్తుంది.
 ఇప్ప పువ్వులలోని ఆకర్షణ పత్రాలు చక్కెర పదార్ధాలతో ఉంటాయి. వీటి నుండి ఇప్పసారా తయారుచేస్తారు.
 సపోటా లేటెక్స్ నుండి చూయింగ్ గమ్ ను తయారుచేస్తారు.
 పాక్వియం గట్ట లేటెక్స్ నుండి గట్టాపర్కా అనే రబ్బరును తయారుచేస్తారు.
 సిడరోక్సైలాన్ నుండి ధృఢమయిన కలప లభిస్తుంది.

 ముఖ్యమైన మొక్కలు 
 మనిల్కరా (Manilkara) :
 మనిల్కరా హెక్సాండ్ర - (పాలపండ్లు)
 మనిల్కరా జపోటా - (సపోటా)
 మైముసాప్స్ ఎలింజి - (పొగడ)
 మధూక (Madhuka) : మధూక ఇండిక - (ఇప్ప)

 మూలాలు 
 బి.ఆర్.సి.మూర్తి: వృక్షశాస్త్రము, శ్రీ వికాస్ పబ్లికేషన్స్, 2005.

వర్గం:సపోటేసి
వర్గం:ద్విదళబీజాలు